b'\n_START_ARTICLE_\nEuroalueen velkakriisi\n_START_PARAGRAPH_\nEuroalueen velkakriisill\xc3\xa4 tarkoitetaan euron ajautumista syv\xc3\xa4\xc3\xa4n kriisiin 2010-luvulla.\n_START_SECTION_\nKriisin syyt\n_START_PARAGRAPH_\nKriisin syist\xc3\xa4 on erilaisia n\xc3\xa4kemyksi\xc3\xa4. Yhden n\xc3\xa4kemyksen mukaan eurokriisin syyn\xc3\xa4 on ollut j\xc3\xa4senvaltioiden pitk\xc3\xa4\xc3\xa4n jatkunut edesvastuuton velkaantuminen joka lis\xc3\xa4si alttiutta markkinah\xc3\xa4iri\xc3\xb6ille. T\xc3\xa4m\xc3\xa4 n\xc3\xa4kemys rinnastaa valtiot ylivelkaantuneisiin kotitalouksiin tai yrityksiin._NEWLINE_Toisen n\xc3\xa4kemyksen mukaan kriisin taustalla on se ett\xc3\xa4 euron syntyvaiheessa j\xc3\xa4tettiin finanssipolitiikan harjoittaminen yksitt\xc3\xa4isten j\xc3\xa4senvaltioiden vastuulle, vaikka n\xc3\xa4ill\xc3\xa4 ei en\xc3\xa4\xc3\xa4 euron tulon my\xc3\xb6t\xc3\xa4 ollutkaan riitt\xc3\xa4v\xc3\xa4\xc3\xa4 talouspoliittista liikkumatilaa sen harjoittamiseen. Euron luomisvaiheessa uskottiin, ett\xc3\xa4 tarvittavat talouspoliittiset instituutiot, kuten finanssipolitiikan harteilleen ottava keskusauktoriteetti, perustettaisiin euron k\xc3\xa4ytt\xc3\xb6\xc3\xb6noton j\xc3\xa4lkeen._NEWLINE_Kriisi puhkesi samaan aikaan kuin Yhdysvalloista alkanut finanssikriisi. Taloudelliset vaikeudet levisiv\xc3\xa4t Eurooppaan, mik\xc3\xa4 n\xc3\xa4kyi valtioiden menojen lis\xc3\xa4\xc3\xa4ntymisen\xc3\xa4, verotulojen laskuna ja budjettivajeiden kasvuna. Jotkut valtiot velkaantuivat voimakkaasti pelastaessaan pankkejaan.\n_START_SECTION_\nPidemm\xc3\xa4n aikav\xc3\xa4lin vaikutukset\n_START_PARAGRAPH_\nPahiten k\xc3\xa4rsineiss\xc3\xa4 maissa el\xc3\xa4kej\xc3\xa4rjestelm\xc3\xa4 on tuhoutunut, el\xc3\xa4keik\xc3\xa4\xc3\xa4 ollaan nostamassa 70 ik\xc3\xa4vuoteen, koulutusta yksityistet\xc3\xa4\xc3\xa4n mik\xc3\xa4 tarkoittaa ett\xc3\xa4 valmistuessaan opiskelijoilla on niskassaan velkakuorma. Julkisia palveluita alasajetaan ja infrastruktuurihankkeita j\xc3\xa4\xc3\xa4dytet\xc3\xa4\xc3\xa4n.'